stanford-oval/wikipedia huggingface dataset:
Capitol Hillin autonominen vyöhyke
Sisäinen hallinto > Kulttuuri ja palvelut

Entisen poliisipiirin ympärille sijoitettiin telttoja tilan haltuunottamiseksi. The No Cop Co-op -niminen osuuskunta perustettiin 9. kesäkuuta jakamaan ilmaista vettä, käsien desinfiointiainetta, lahjoituksena saatuja välipaloja ja kebabeja. Vyöhykkeelle rakennettiin kojuja, jotka tarjosivat vegaanista ruokaa ja keräsivät lahjoituksia kodittomille. Vyöhykkeelle perustettiin myös kaksi lääkintäpistettä. Yksi vyöhykkeen risteyksistä muunnettiin tilaksi opiskelua ja keskustelutilaisuuksia varten, jossa rohkaistiin vyöhykkeellä vain tuhoa haluavia ihmisiä menemään kotiin. Vyöhykkeelle rakennettiin äänilaitteista ja projektoreista ulkoilmaelokuvateatteri, jossa alettiin esittää ihmisille elokuvia ja dokumentteja. Ensimmäinen näytetty elokuva oli Ava DuVernayn dokumentti 13. lisäys, joka kertoo rodusta ja joukkovangitsemisesta. Siirrettävät wc:t toimitti Seattlen liikennevirasto. Vyöhykkeellä järjestettiin useita kokouksia, joissa mielenosoittajat päättivät strategiasta ja tekivät suunnitelmia.
Mielenosoittajat järjestivät rauhanomaisia mielenosoituksia, kuten Seattlen kaupungintalon "valtaus", jossa mielenosoittajat vaativat Jenny Durkanin eroa. Seattlen kaupunki tarjosi palveluita vyöhykkeelle, kuten palokuntaa, jätehuoltoa ja poliisia, ja Seattlen poliisi ilmoitti vastaavansa hätäpuheluihin alueelta.
Vyöhykkeellä East Pine Street -kadulle maalattiin jättimäinen teksti, jossa lukee "Black Lives Matter". Monet vyöhykkeen mielenosoittajat ottivat käyttöön vaaleanpunaisen sateenvarjon epävirallisena tunnuksena.
Mielenosoittajat istuttivat vyöhykkeelle vihannespuutarhoja ja tekivät puistoon maatilan, jossa he kasvattivat erilaisia ruokia lahjoitettujen siementen avulla.
Reaktiot

Seattlen pormestari Jenny Durkan ilmoitti, että hän aikoo de-eskaloida tilannetta vyöhykkeellä ja kuvasi vyöhykkeen ilmapiirin vastaavan korttelijuhlia, joista ei tällä hetkellä ole vaaraa ihmisille.  Seattlen poliisipäällikkö Carmen Best ilmoitti virkamiestensä tarkastelevan erilaisia lähestymistapoja "[poliisien] jalanjälkien vähentämiseksi" Capitol Hillin naapurustossa. Washingtonin kuvernööri Jay Inslee kertoi, että hän ei ole tietoinen vyöhykkeen tilanteesta.
Seattlen poliisi ilmoitti haluavansa uudelleenmiehittää poliisipiirin rakennuksen ja väitti, että poliisit silti toimivat vallatulla vyöhykkeellä. Seattlen poliisin mukaan vetäytyminen poliisipiiristä oli myönnytys mielenosoittajille, johon oli päästy neuvottelemalla. Poliisi kertoo, että mielenosoittajien tuli sopimuksen mukaisesti lopettaa uusien barrikadien rakentaminen ja että he ovat pettyneitä, kun sopimusta ei noudatettu.
9. kesäkuuta Texasin senaattori Ted Cruz totesi vyöhykkeen "vaarantavan ihmisten hengen". Seuraavana päivänä Yhdysvaltojen presidentti Donald Trump vaati, että Washingtonin kuvernööri Jay Inslee ja Seattlen pormestari Jenny Durkan ottavat alueen takaisin, sanoen, että "jos te ette niin tee, niin hän itse tekee sen heidän puolestaan". Durkan käski Trumpia "palaamaan bunkkeriinsa". Trump vastasi tähän kutsumalla mielenosoittajia "kotimaisiksi terroristeiksi".
Vyöhyke sai kiitosta IWW:ltä.
30. kesäkuuta pormestari Jenny Durkan ilmoitti viranomaisten sulkevan alueen, sillä siellä siihen mennessä oli tapahtunut neljä ammuskelua, joissa oli kuollut kaksi ihmistä. Durkan antoi ensimmäinen heinäkuuta määräyksen sulkemisesta ja suuri joukko poliiseja alkoi kehottaa mielenosoittajia poistumaan alueelta.
Aiheesta muualla

Kuvia tai muita tiedostoja aiheesta Capitol Hillin autonominen vyöhyke Wikimedia Commonsissa
East Precinct -poliisilaitoksen kyltti 10. kesäkuuta 2020.
Teltta, josta löytyy ruokaa ja muita tarvikkeita. 9. kesäkuuta 2020
Korjus

Korjus on sukunimi, joka voi viitata seuraaviin henkilöihin:
Elisa Korjus, suomalainen laulaja
Jaakko Korjus (nimimerkki Taisto Saarinen, 1926–1998), suomalainen toimittaja ja kirjailija
Kevin Korjus (s. 1993), virolainen moottoriurheilija
Miliza Korjus (1909–1980), virolais-yhdysvaltalainen oopperalaulaja ja näyttelijä
Olli Korjus (s. 1939), suomalainen historianharrastaja ja tietokirjailija
Seppo Korjus (s. 1942), suomalainen näyttelijä ja muusikko
Tapio Korjus (s. 1961), suomalainen keihäänheittäjä ja olympiavoittaja
Tapio Korjus (s. 1950), suomalaisen musiikkialan vaikuttaja
Vesa Korjus (s. 1981), suomalainen aitajuoksija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Konstantinopolin kolmas kirkolliskokous

Konstantinos IV
Konstantinopolin kolmas kirkolliskokous eli Kuudes ekumeeninen kirkolliskokous oli  katolisten, ortodoksien ja muiden kristillisten ryhmien piispojen kirkolliskokous. Se pidettiin vuonna 680 Konstantinopolissa. Tämä kirkolliskokous oli kutsuttu käsittelemään dogmaattisia asioita, muun muassa Kristuksen jumalallista luontoa ja otettiin kantaa monoteletismiin. Kirkolliskokouksen kutsui koolle keisari Konstantinos IV.
Tässä vuoden 691 puolella alkaneessa ja vuonna 692 päättyneessä kokouksessa oli läsnä 227 kirkkoisää. Henkilökohtaisesti paikalla olivat Konstantinopolin, Aleksandrian, Antiokian ja Jerusalemin patriarkat. Paavin edustajina olivat hänen määräämänsä legaatit, heistä tärkeimpänä Hortingin arkkipiispa Basilius.
Kokous sääti 102 sääntöä, jotka kaikki ovat ortodoksisen kirkon sääntökokoelmissa. Läntinen kirkko ei nykyään tunnusta kaikille näille säännöille velvoittavaa asemaa, vaikka kokouksessa arkkipiispa Basilius allekirjoitti pöytäkirjan ensimmäisten joukossa.
Trullon kokous

Kun kuudes ekumeeninen kirkolliskokous oli päättynyt ja kirkkoisät hajaantuneet, tuli tarve kutsua (kutsujana keisari Justinianus II) kirkolliskokousedustajat toistamiseen koolle Konstantinopoliin antamaan säännöksiä ja täydentämään sen, mikä aikaisemmin oli jäänyt tekemättä.selvennä Tätä myös Trullon kokouksen nimellä tunnettua kokousta nimitetään usein viides-kuudenneksi (engl. Qinisext) kirkolliskokoukseksi. Se pidettiin vuonna 692 ja sen pohjalta syntyi ortodoksikirkon kanoninen oikeus.
Kirkonkylän ala-aste

Kirkonkylän ala-aste voi tarkoittaa seuraavia oppilaitoksia:
Kirkonkylän ala-aste, Enonkoski
Kirkonkylän ala-aste, Himanka
Kirkonkylän ala-aste, Teuva
Khariklo

Khariklo (m.kreik. Χαρικλώ) viittaa seuraaviin asioihin:
Kreikkalainen mytologia

Khariklo, Teiresiaan äiti
Khariklo, Kheironin puoliso
Muut aihepiirit

10199 Chariklo, planetoidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Khariklo”, voi hakea sivunnimihaulla, laajalla sivunnimihaulla tai tekstihaulla.
Kork Ballington

Kork Ballington vuonna 1978.
Kork Ballington on eteläafrikkalainen ratamoottoripyöräilyn maailmanmestari. Hän voitti maailmanmestaruuden sekä 250- että 350-kuutioisten sarjassa vuosina 1978 ja 1979. Hän ajoi tuolloin Kawasakilla, johon hän vaihtoi kauden 1977 jälkeen Yamahalta. Vuonna 1980 hän sijoittui vielä 250-kuutioisten MM-sarjassa toiseksi. Hän voitti kaikkiaan 31 MM-osakilpailua, joista 17 voittoa hän saavutti 250-kuutioisten luokassa ja 14 voittoa 350-kuutioisten luokassa. Hän sijoittui 500-kuutioisten luokan osakilpailuissa parhaimmillaan kolmanneksi kaksi kertaa vuonna 1981.
Kovelinlampi

| Kovelinlampi |
| --- | --- |
 Lampea koillisrannalta kaakkoon päin.
Valtiot:  Suomi
Maakunnat:  Pohjois-Pohjanmaa
Kunnat:  Utajärvi
Koordinaatit:  64°50′36″N, 26°32′00″E
Vesistöalue ja valuma-alueen tietoja
Laskuoja:  ei laskuojaa 
Järvinumero:  59.155.1.007
Mittaustietoja
Pinnankorkeus:  94,9 m 
Pituus:  140 m  
Leveys:  100 m  
Rantaviiva:  0,414 km  
Pinta-ala:  1,172 ha  
Saaria:  ei saaria 
 fiKovelinlampi 
Kovelinlampi on erittäin pieni lampi Utajärven kunnassa, Sanginkylästä hieman etelään seututie 837:ltä Pehkeensuo 3 -nimisen turvetuotantoalueen ohi Saunamaat-kankaalle menevän metsäautotien lähettyvillä. Saunamaiden ja Kovelinkankaan välissä olevalla lammella ei ole laskuojaa, se saa vetensä läheiseltä suolta. Lammen ympäristössä ei ole asutusta.
Kivikasvot

| Kivikasvot |
| --- | --- |
 M/S Finnhansan lavalla vuonna 1970: Georg Dolivo, Ismo Sajakorpi, Ilkka Hemming ja Matti ”Fredi” Siitonen.
Tiedot
Toiminnassa:  1965–
Tyylilaji:  iskelmä, pop, huumorimusiikki
Kotipaikka:   Suomi
Jäsenet:  Ismo Sajakorpi   Vesa Nuotio  
Entiset jäsenet:  Matti Siitonen, 1965–2021   Ilkka Lähteenmäki, 1965–2009, 2018–2022   Georg Dolivo, 1965–1987, 2018–2023   Martti Koskimo, 1966–1967   Kai Hyttinen, 1987–1989   Henrik Lamberg, 2009–2018   Seppo Ruohonen, 2015   Ilkka Hämäläinen, 2016–2018  
Levy-yhtiö:  Warner Music Finland  
Infobox OKNimi-testi OK: 
Kivikasvot on suomalainen laulu- ja viihdekvartetti, jonka RUK:n kurssikaverukset Ismo Sajakorpi, Ilkka Hemming, Matti ”Fredi” Siitonen ja Georg ”Jori” Dolivo perustivat kesällä 1965. Sajakorpi on alkuperäiskokoonpanon ainoa elossa oleva jäsen.
Jäsenet > Alkuperäinen kokoonpano

Matti "Fredi" Siitonen (1965–2021)
Ismo "Saja" Sajakorpi
Georg "Jori" Dolivo (1965–1987, 2018–2023)
Ilkka "Hemming" Lähteenmäki (1965–2009, 2018–2022)
Jäsenet > Nykyinen kokoonpano

Ismo "Saja" Sajakorpi
Vesa Nuotio
Jäsenet > Muita mukana olleita

Martti Koskimo (1966–1967)
Kai Hyttinen (1987–1989)
Henrik Lamberg (2009–2018)
Seppo Ruohonen (2015)
llkka Hämäläinen (2016–2018)
Diskografia > Albumit

Folk-Fredi ja Kivikasvot (1966)
Fredi ja Kivikasvot (1971)
Kivikasvot (Kivikasvojen musiikkimaailma) (1974)
Diskografia > DVD

Kivikasvot Show – Kivikausi 1–2 (2005)
Diskografia > Kokoelmat

20 suosikkia – Tankeros Love (1999)
Kirjallisuutta

Sajakorpi, Ismo: Kivikasvot ja mä: 50 vuotta viihteellä.  Jyväskylä:  Docendo, 2015.  ISBN 978-952-291-159-9.
Aiheesta muualla

Kivikasvot Last.fm:ssä (englanniksi)
Kivikasvojen esitystuotanto Suomen äänitearkistossa (1901–1999)
Kostaja iskee

| Kostaja iskee> Cry Danger |
| --- | --- |

Ohjaaja:  Robert Parrish
Käsikirjoittaja:  William Bowers
Tuottaja:   W. R. Frank  Sam Wiesenthal 
Säveltäjä:   Paul Dunlap  Emil Newman 
Kuvaaja:  Joseph F. Biroc
Leikkaaja:  Bernard W. Burton
Lavastaja:  Joseph Kish
Pääosat:   Dick Powell  Rhonda Fleming 
Valmistustiedot
Valmistusmaa:  Yhdysvallat
Tuotantoyhtiö:  RKO Pictures
Ensi-ilta:  1951
Kesto:  80 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kostaja iskee on Robert Parrishin ohjaama film noir-elokuva vuodelta 1951. Se kertoo vedonvälittäjästä, joka joutuu syyttömänä vankilaan.
Aiheesta muualla

Kostaja iskee Internet Movie Databasessa (englanniksi)
Cry Danger. Turner Classic Movies – TCM. Arkistoitu 26.1.2021. Viitattu 2.6.2022. (englanniksi)
Kielirele

Kielirele ja magneettikytkimiä
Kielirele (kutsutaan joskus myös Reed-releeksi) on reletyyppi, joka käyttää sähkömagneettia ohjaamaan yhtä tai useampaa magneettikytkintä. Koskettimet ovat magneettista ainetta, ja sähkömagneetti toimii suoraan tarvitsematta ankkuriaselvennä releen käyttöön. Koskettimet suojataan syöpymiseltä sulkemalla ne pitkään ja kapeaan lasiputkeen. Lasiputken sisällä vai olla useita magneettikytkimiä tai yhteen kelaan voidaan sijoittaa useita magneettikytkimiä, joita liikutetaan samanaikaisesti. Magneettikytkinten valmistus alkoi 1930-luvulla.
Kielireleet toimivat paljon nopeammin kuin ankkureihin perustuvat releet, koska liikkuvat osat ovat pieniä ja kevyitä, vaikka kytkeminen on silti mekaanista. Kielireleet tarvitsevat vähemmän käyttötehoa ja niillä on pienempi koskettimien kapasitanssi kuin muilla sähkömekaanisilla releillä. Niiden suorituskyky on rajallinen, mutta ne sopivat kuiviin kytkinsovelluksiin, kun käytetään sopivia kosketinmateriaaleja. Kielireleet ovat mekaanisesti yksinkertaisia, mikä mahdollistaa luotettavuuden ja pitkäikäisyyden.
Käyttö muistilaitteena

Muutamia miljoonia kielireleitä käytettiin 1930–1960-luvuilla muisteina Bell Systemin sähkömekaanisissa puhelinkeskuksissa. Usein käytettiin useita kielireleitä, joiden yksi magneettikytkin salpasi releen, ja muut olivat ohjaus- tai mustikäytössä. Suurin osa ristikytkinten kielireleistä pakattiin viiden ryhmiin 1940-1970-luvuilla. Tällainen "kielirelepakkaus" pystyi tallentamaan yhden desimaaliluvun, joka koodattiin kaksi viidestä -koodilla (10 vaihtoehtoa) käyttämällä lankajousireleohjausta helppoa kelpoisuuden tarkastusta varten.
Sähköisesti salvattavat kielireleet vaativat jatkuvan tehon valmiustilassa, toisin kuin magneettisesti salvattavat releet kuten ferriittikielireleet tai myöhemmät remanenttikielireleet.
Muita käyttökohteita

Kielireleet poistuivat käytöstä 1990-luvun puolivälissä, koska ne olivat tarpeettomia digitaalisissa puhelinjärjestelmissä kuten DMS-100:ssa ja 5ESS-kytkimessä. Kielireleiden käyttö on jatkunut puhelinteollisuuden ulkopuolella kuten itsetoimivissa koelaitteissa ja sähköisessä instrumentoinnissa niiden ilmatiiviyden, nopean toiminnan, pitkäikäisyyden ja kosketinten johdonmukaisen suorituskyvyn ansiosta. Kielireleitä käytetään myös lukuisissa radioaaltojen ja mikroaaltojen kytkentäsovelluksissa. Niitä käytetään myös sovelluksissa, jotka hyödyntävät niiden äärimmäisen pientä vuotovirtaa (femtoampeereiden luokkaa) kuten valonvahvistimissa ja muissa äärimmäisen pientä virtaa käyttävissä virtapiireissä. Magneettikytkimet voidaan valmistaa kestämään useita kilovoltteja, ja kielireleitä käytetäänkin suurjännitteisissä releissä kalliimpien rikkiheksafluoridi- ja tyhjiöreleiden tilalla. Erillisiä magneettikytkimiä käytetään myös kestomagneettien ohjaamina kulunvalvonnassa havaitsemaan esimerkiksi oven aukaisu.
Käännös suomeksi
DXC Technology

| DXC Technology |
| --- | --- |

Yritysmuoto:  julkinen osakeyhtiö
ISIN:  US23355L1061
Perustettu:  3. huhtikuuta 2017
Perustaja:  Computer Sciences Corporation, Hewlett Packard Enterprise, Electronic Data Systems
Toimitusjohtaja:  Michael J. Salvino
Toiminta-alue:  maailmanlaajuinen
Henkilöstö:  130 000 (koko konserni, marraskuu 2018)
Kotisivu:  http://www.dxc.technology
Infobox OKVirheellinen NIMI-arvo: 
DXC Technology on yhdysvaltalainen monikansallinen yhtiö, joka tarjoaa yritysten välisiä tietotekniikkapalveluja. Yritys syntyi vuonna 2017, kun aiemmat Computer Sciences Corporation ja Hewlett Packard Enterprisen Enterprise Service sulautettiin yhteen.
DXC Technologyn Suomessa toimivan jaoston DXC Technology Finland Oy:n toimialana on ohjelmistojen suunnittelu ja valmistus. Yritys on ollut Kaupparekisterissä vuodesta 2016 ja sen kotipaikkana on Espoo.
Kinksize Hits

| Kinksize Hits The Kinks |
| --- | --- | --- |

EP-levyn tiedot
 Äänitetty : heinäkuu – syyskuu 1964
 Julkaistu: 15. tammikuuta 1965
 Formaatti: 7"-single
 Tuottaja(t): Shel Talmy
 Tyylilaji: rock   rhythm and blues
 Levy-yhtiö: Pye Records
Listasijoitukset
  3. (tammikuu 1965)
The Kinksin muut ep-levyt
| Kinksize Session 1964 | Kinksize Hits 1965 | Kwyet Kinks 1965 |
Kinksize Hits on brittiläisen The Kinks-yhtyeen tammikuussa 1965 julkaistu EP-levy. Se sisältää yhtyeen viimeisimmät singlehitit; "You Really Got Me" ja "All Day and All of the Night" sekä niiden b-puolet.
Kappaleet

A-puoli
You Really Got Me
It's Alright
B-puoli
All Day and All of the Night
I Gotta Move
Kokoonpano > The Kinks

Ray Davies
Dave Davies
Pete Quaife
Mick Avory
DW Stadium

| DW Stadium |
| --- | --- |

Rakennuksen tiedot
Sijainti:  Robin Park complex , Wigan, Englanti
Avattu:  1999
Omistaja:  JJB Sports
Kenttä:  nurmi (110 x 60 jaardia)
Käyttäjät
 Wigan Athletic FC ja Wigan Warriors 
Katsojakapasiteetti
 25 000 
Lisää rakennusartikkeleitaArkkitehtuurin teemasivulla
DW Stadium on vuonna 1999 avattu Wigan Athletic FC:n ja Wigan Warriorsin kotistadion.
Katsomokartta
Englannin Valioliigan stadionit kaudella 2014–2015
Anfield
Boleyn Ground
Britannia Stadium
City of Manchester Stadium
Emirates Stadium
Goodison Park
KC Stadium
King Power Stadium
Liberty Stadium
Loftus Road
Old Trafford
St James’ Park
St Mary’s Stadium
Selhurst Park
Stadium of Light
Stamford Bridge
The Hawthorns
Turf Moor
Villa Park
White Hart Lane
Kinksize Session

| Kinksize Session The Kinks |
| --- | --- | --- |

EP-levyn tiedot
 Äänitetty : Pye -studiot 23. syyskuuta /  18. lokakuuta 1964
 Julkaistu: 27. marraskuuta 1964
 Formaatti: 7"-single
 Tuottaja(t): Shel Talmy
 Tyylilaji: rock and roll   beat
 Levy-yhtiö: Pye Records
Listasijoitukset
  1. (joulukuu 1964)
The Kinksin muut ep-levyt
|   | Kinksize Session 1964 | Kinksize Hits 1965 |
Kinksize Session on brittiläisen The Kinks-yhtyeen marraskuussa 1964 julkaistu EP-levy. Se nousi Britannian EP-listan kärkeen.
Kappaleet

A-puoli
Louie Louie
I Gotta Go Now
B-puoli
Things Are Getting Better
I've Got That Feeling
Kokoonpano > The Kinks

Ray Davies
Dave Davies
Pete Quaife
Mick Avory
Knut Tørum

| 0 | 1 | 2 |
| --- | --- | --- |

Henkilötiedot
Koko nimi: Knut Kjartan Tørum
Syntymäaika: 16. elokuuta 1971 (ikä 53)
Syntymäpaikka: Bergen, Norja
Seura
Seura: –
Tehtävä: päävalmentaja
Seurat
| Vuodet | Seura | O (M) |
|  |  SK Brann |  |
Valmennusura
    2006–2007 2009–2011 2013–2014 2013–2014 2014–2017:  Moss FK  Stabæk Fotball (apuv.)  Rosenborg BK  IK Start  Norjan U23  Norja U21 (apuv.)  Arendal Fotball
Knut Kjartan Tørum (s. 16. elokuuta 1971 Bergen) on norjalainen jalkapallovalmentaja ja entinen keskikenttäpelaaja.
Ura

Tørumin pelaajaura oli vaatimaton ja hän pelasi mm. bergeniläisessä SK Brannissa.
Tørumista tuli Rosenborgin väliaikainen päävalmentaja elokuussa 2006, kun Per-Mathias Høgmo joutui jäämään sairauslomalle. Tørum johdatti Rosenborgin Norjan mestariksi 2006. Lokakuussa Per-Mathias Høgmo ilmoitti lopettavansa jalkapallovalmennuksen ja Rosenborg pestasi Tørumin virallisesti päävalmentajakseen.
Tørumin pesti Rosenborgin päävalmentajana päättyi 24. lokakuuta 2007. Seura oli vajonnut kauas kärjestä Norjan liigassa, eikä 2–0 kotivoitto Valenciasta Mestarien liigassa auttanut Tørumia.
Joulukuussa 2008 Tørum palasi valmennustehtäviin tehtyään sopimuksen Tippeligaeniin nousseen IK Startin kanssa. Tørumin johdolla Start sijoittui kausilla 2009 ja 2010 Tippeligaenin keskikastiin ja eteni cupissa parhaimmillaan puolivälieriin 2010. Kausi 2011 sujui kuitenkin kehnosti ja Startin juututtua putoamiskamppailuun Tørum erosi tehtävistään kesäkuussa 2011 vain hetki ennen cupin ottelua Strømsgodsetia vastaan.
Tammikuussa 2013 Tørum palasi valmennustehtäviin Norjan alle 21-vuotiaiden maajoukkueen apulaisvalmentajana ja alle 23-vuotiaiden maajoukkueen päävalmentajana.  Kesällä 2014 hän siirtyi Arendal Fotballin päävalmentajaksi. Tørumin johdolla Arendal voitti kaudella 2016 Norjan 2. divisioonan mestaruuden ja nousi maan toiseksi korkeimmalle sarjatasolle 1. divisioonaan. Kausi 2017 sujui kuitenkin heikosti ja seurajohto erotti Tørumin kesäkuussa 2017.
Meriitit

Norjan mestaruus: 2006
Norjan 2. divisioona: 2016
Kirkkonummen Urheilijat

Kirkkonummen Urheilijat on vuonna 1970 perustettu kirkkonummelainen urheiluseura. Perustamisen yhteydessä lajivalikoimaan mukaan otettiin voimailu, yleisurheilu, hiihto, palloilu ja autourheilu, minkä lisäksi mukana olivat myös kuntourheilujaosto ja naisjaosto. Lentopallo tuli toimintaan mukaan vuonna 1981 ja keilailu vuonna 1989. Nykyisin aktiivisimpia lajeja ovat jalkapallo, koripallo, paini, yleisurheilu sekä pesäpallo.
Aiheesta muualla

Seuran kotisivut (Arkistoitu – Internet Archive)
DWIM

DWIM (Do What I Mean) on yleisnimitys menetelmälle, jonka avulla tietokoneohjelmisto arvaa, mitä käyttäjä haluaa tehdä, eikä reagoi täsmällisesti annettuihin käskyihin. DWIM-tyylisiä menetelmiä käytetään myös joissakin ohjelmointiympäristöissä (esim. Interlisp) virheiden korjaamiseen. Tähän voidaan verrata myös QBasic-editorin automaattista muotoilua.
Kolmiomittaustorni

Laho kolmiomittaustorni Sikavuoren laella Jalasjärvellä vuonna 2008.
Muistomerkiksi ja näkötorniksi vuonna 2011 uudestaan rakennettu Kaunispään kolmiomittaustorni.
Romahtanut kolmiomittaustorni Mannuistenvuorella Mietoisissa vuonna 2009.
Kolmiomittaustorni on peruskartoitukseen liittyvissä kolmiomittauksissa käytetty puinen kehikkomainen torni. Suomalaisten tornien kolmiomainen malli oli kopioitu Saksasta. Torneja oli Suomessa parhaimmillaan yli 4 000. Tornit rakennettiin Maanmittauslaitoksen ja Geodeettisen laitoksen mittauksia varten. Niitä tehtiin maastoon korkeille paikoille ja niiden korkeus oli enimmillään 50 metriä. Sodan aikana torneja käytettiin ilmavalvontaan, mutta myöhemminkin armeija on käyttänyt niitä ilmavalvontatehtävissä. Viimeiset tornit valmistuivat 1986.
Lähes kaikki tornit on purettu tai ne ovat lahonneet. Vuonna 2007 oli jäljellä vielä noin kolmekymmentä tornia, mutta niiden kiipeämiskelpoisuudesta ei ole tietoa
Kaunispäällä Saariselällä Inarissa Lapissa rakennettiin vuonna 2011 alkuperäisen mallin mukaan uudestaan Kaunispään kolmiomittaustorni kolmiomittauksen muistomerkiksi ja näkötorniksi, kun paikalla sijainnut vanha torni oli lahoamisen takia hävitetty vuonna 2009. Läheisen radio- ja tv-maston takia tornin paikkaa jouduttiin hiukan siirtämään.
Aiheesta muualla

Kuvia tai muita tiedostoja aiheesta Kolmiomittaustorni Wikimedia Commonsissa
Yle Areena: Elävä arkisto. Torninrakentajat, 1986.
Kirkkonummen Nyrkkeilykerho

Kirkkonummen Nyrkkeilykerho (KNK) on Kirkkonummella vuodesta 1976 lähtien toiminut nyrkkeilyseura. Oma nyrkkeilykerho Kirkkonummelle tuli nyrkkeilyjaoston erottua Kirkkonummen Urheilijoista (KirkU).
Kirkkonummen Nyrkkeilykerhon perustajajäseniin kuuluu olympiatyylin- ja ammattilaisten Euroopan mestaruuden voittanut Olli Mäki. Hän toimi pitkään seuran valmentajana ja hänen poikansa Pekka Mäki otti seuran valmennusvastuun harteilleen isänsä jälkeen.
Kirkkonummen Nyrkkeilykerhon kuuluisimmat kasvatit ovat nyt jo aktiiviuransa lopettaneet Amin Asikainen ja Joni Turunen. Aikavälillä 1978–2015 KNK:n värejä edustaneet nyrkkeilijät saavuttivat yleisten sarjojen SM-kilpailuista yhteensä 8 kultaa, 9 hopeaa, 15 pronssia. Asikainen toimii nykyään KNK:n valmentajana yhdessä Jan Nyholmin kanssa.
Kirkkonummen Nyrkkeilykerhossa on tällä hetkellä (tammikuu 2016) jo liki 100 jäsentä. Seuran ryhmissä voi helposti tutustua lajin saloihin, sillä jokaiselle löytyy tasonsa mukainen ryhmä. Valikoimaan kuuluu miesten- ja naisten kuntonyrkkeily, junioreiden Nyrkkeilykoulu sekä kilpanyrkkeily. KNK:n Kilparyhmän kuumimmat nimet ovat tällä hetkellä Y75-kiloisten Suomen mestari Ilari Kujala sekä B-junioreiden MM-kisoissa sijoille 5.–8. iskenyt Krenar Aliu. Krenar Aliu voitti 2016 keväällä euroopanmestaruus kisoista pronssia voittaen armenian sekä unkarin ykkösiskijän.
Seuran harjoitussali (Epana) sijaitsee aivan Kirkkonummen keskustan tuntumassa Finnsbackassa.
Aiheesta muualla

Kirkkonummen Nyrkkeilykerhon nettisivut
Cats

| Cats |
| --- | --- |

Musiikki:  Andrew Lloyd Webber
Perustuu:  T. S. Eliotin runokokoelmaan Kissojen kielen kompasanakirja
Kantaesitys:  11. toukokuuta 1981
Kantaesityspaikka:  New London Theatre, Lontoo
Cats (suom. Kissat) on Andrew Lloyd Webberin säveltämä musikaali, joka kantaesitettiin Lontoossa vuonna 1981. Musikaali perustuu T. S. Eliotin lastenkirjaan Kissojen kielen kompasanakirja (Old Possum’s Book of Practical Cats) sekä tämän muihin runoihin. Cats on yksi maailman suosituimmista musikaaleista, ja sitä on esitetty eri puolilla maailmaa useina eri tuotantoina. Esitys on käännetty yli 20 kielelle.
Vuonna 2019 sai ensi-iltansa musikaalin elokuvaversio, jonka on ohjannut Tom Hooper.
Perustiedot

Musiikki: Andrew Lloyd Webber
Sanoitukset: T. S. Eliot
Kirja: T. S. Eliot
Tuottaja: Cameron Mackintosh
Ohjaaja: Trevor Nunn, Gillian Lynne
Koreografi: Gillian Lynne
Lavastus: John Napier
Puvustus: John Napier
Valaistus: David Hersey
[lähde? ]